Μπράβο.
Ευχαριστώ.
- Ναι. - Έλα! Άλλο ένα!
- Όχι, όχι! Τέλος. - Έλα!
Δεν μπορώ. Τα δάχτυλά μου γέμισαν μπίρα. Δεν λειτουργούν.
- Πιες και την υπόλοιπη. - Ευχαριστώ, φίλε.
Γι' αυτό μου αρέσει να κάνω πάρτι,
γιατί πίνεις και δεν χρειάζεται να πας πουθενά. Γεια μας!
Γεια μας!
Γεια σας, σημαιοφόρε.
Γεια σου.
Μπορώ να σας μιλήσω ένα λεπτό;
Λυπάμαι. Διασκεδάζω τώρα.
Βαριά προσβολή.
Επιχειρώ να συνομιλήσω με τη σημαιοφόρο Μπερκ εδώ και καιρό.
Ωστόσο, οι προσεγγίσεις μου μέχρι τώρα έχουν απορριφθεί.
Ναι, θα δυσκολευτείς, Άιζακ, και ξέρεις γιατί.
Οι γνώσεις μου για τις λεπτές διαφορές του διαλόγου φαίνονται ανεπαρκείς.
Μην τρελαίνεσαι.
Είναι μια δυσνόητη δεξιότητα.
Πώς πιάνει κάποιος κουβέντα με μια βιολογική μορφή ζωής;
- Γενικώς, εννοείς; - Ναι.
Δεν υπάρχει απλή απάντηση σ' αυτό,
αλλά μπορείς να ξεκινήσεις ρωτώντας τον άλλον για τον εαυτό του.
Είναι ωραίο να δείχνεις ότι ενδιαφέρεσαι.
Παρακαλώ, διευκρίνισε.
Μπορεί να είναι οτιδήποτε.
Ρώτα αν παίζει κανένα άθλημα,
τι μουσική του αρέσει, ποια είναι τα χόμπι του.
Κάνε του κομπλιμέντο για τα μαλλιά του. Ό,τι σκεφτείς.
Δεν είναι δύσκολο αν πάρεις το κολάι.
Γκόρντον.
Τι είναι αυτό;
Είναι κινητό τηλέφωνο.
Τι;
Είναι μια συσκευή επικοινωνίας από τις αρχές του 21ου αιώνα.
Είναι αληθινό;
Όχι, είναι αντίγραφο ενός αληθινού που βρέθηκε σε χρονοκάψουλα στη Γη.
Ανήκε σε κάποια Λόρα Χάγκινς. Έλα να σου δείξω.
Αυτή είναι;
Ναι.
Ήταν πολύ όμορφη.
Ήταν, ναι.
Μαθαίνεις πολλά για τους ανθρώπους εκείνης της εποχής απ' αυτά.
Εγώ έμαθα πολλά γι' αυτήν.
Έβαλα τον υπολογιστή να μου το αντιγράψει ως αναμνηστικό.
Για να τη σκέφτομαι.
Μιλάς λες και την ήξερες.
Νιώθω πως την ήξερα.
Βγάζουμε μια σέλφι;
Μια τι;
Το έμαθα από τη Λόρα.
Ευχαριστώ που με καλέσατε στο πάρτι σας, υποπλοίαρχε.
Πρέπει να φύγω.
Περίμενε. Πριν φύγεις, έλα να βγάλουμε μία.
Λοιπόν. Πλατύ χαμόγελο, έτσι; Πλατύ χαμόγελο.
Πάμε.
Στην ουσία, είναι δύο μεγάλα επιτεύγματα στην τιμή του ενός.
Και εννοώ μεγάλα.
Καταρχάς, η ακτίνα προβολής του πεδίου
είναι τρεις φορές πιο μεγάλη από την αρχική συσκευή του δρα Άρονοφ.
Που σημαίνει τι;
Η επέκταση του χρονικού πεδίου
μπορεί θεωρητικά να περιβάλει ένα ολόκληρο σκάφος.
Πολύ σημαντική αναβάθμιση.
Γεια. Τι γίνεται; Είχαμε κανονίσει να φάμε.
Συγγνώμη, ξεχάστηκα.
Θα πάμε;
Δεν γίνεται. Να σ' το χρωστάω;
Καλά. Εγώ πεινάω σαν λύκος.
- Είπες ότι είναι δύο επιτεύγματα. - Σάντουιτς με αυγοσαλάτα.
Καταφέραμε να αυξήσουμε τη χρονική ανάλυση του πεδίου.
Με άλλα λόγια, μπορούμε να ρυθμίσουμε το πεδίο με ακρίβεια μιλισεκόντ.
Να δανειστώ το σάντουίτς σου;
Βέβαια.
Σε δέκα δευτερόλεπτα, θα στείλω το σάντουιτς
ακριβώς δέκα δευτερόλεπτα στο παρελθόν.
Από πού ήρθε αυτό;
Από το μέλλον. Δείτε τώρα.
Έστειλες το σάντουιτς στο παρελθόν,
γι' αυτό εμφανίστηκε πριν δέκα δευτερόλεπτα.
- Ακριβώς. - Γιατί δεν το κρατούσες;
Θα είχες δύο σάντουιτς αντί για ένα.
Αν ο αντιπλοίαρχος Λαμάρ δεν τηρούσε
την πρόθεσή του να στείλει το σάντουιτς στο παρελθόν,
θα δημιουργούσε χρονικό παράδοξο.
Κατά συνέπεια, θα ξεφύτρωνε ένα ολοκαίνουριο σύμπαν
εξαιτίας ενός σάντουιτς.
Πονοκέφαλος.
Σταθείτε. Έχω μια ιδέα.
Μπορείς να το στείλεις τρεις μήνες μπροστά;
Ναι, γιατί;
Γιατί σε τρεις μήνες από τώρα, θα εμφανιστεί
και θα είναι ωραία έκπληξη.
Εντάξει.
Γουστάρω. Ανυπομονώ να φάω το σάντουιτς.
Αν και πρωτοποριακό,
σημαίνει κι ότι η συσκευή Άρονοφ έγινε πολύ πιο ισχυρή.
Να ενημερωθούν οι ναύαρχοι.
Αναμφίβολα πέτυχαν κάτι εντυπωσιακό.
Αλλά μακάρι να μην το έκαναν.
Την εξέλιξη δεν τη σταματάς.
Η οπλοποίηση του ταξιδιού στον χρόνο ήταν πάντα ένας αδιανόητος φόβος.
Αν το κατάφερναν οι Κριλ ή οι Κέιλον,
θα παρέκαμπταν τη γαλαξιακή ακροσφαλή διπλωματία
και θα κατέστρεφαν την Ένωση στην ίδρυσή της.
Πώς θέλετε να το χειριστούμε;
Προτείνω την άμεση αποστολή νηοπομπής
που θα σας συνοδεύσει στον ερευνητικό σταθμό υψίστης ασφαλείας στον Σάμπικ Τρία.
Θα μεταφέρετε σε αυτούς την ευθύνη της συσκευής και όλων των στοιχείων.
Ο Τζον θα τα βάψει μαύρα. Χάνει το αγαπημένο του παιχνίδι.
Αυτό το παιχνίδι θα είναι πιο ασφαλές εκεί.
Θα επικοινωνήσουμε σύντομα. Όβερ.
Κύριε κυβερνήτα, μας στέλνει σήμα το Καλιφόρνια. Η ναύαρχος Οζάβα.
Σύνδεσέ την.
Σας ακούω, ναύαρχε.
Πλοίαρχε, στέλνουμε σήμα στον σταθμό εδώ και πέντε λεπτά.
Καμία απάντηση.
- Τάλα. - Αμέσως.
Στέλνω σήμα σε όλα τα κανάλια. Καμία απάντηση.
Διατάζω όλα τα σκάφη να αυξήσουν την ταχύτητα στο μέγιστο.
Θα μείνουμε μαζί σας.
Όβερ.
Έχω κακό προαίσθημα.
Ενδείξεις ζωής;
Καμία, κύριε.
Έμαθαν ότι ερχόμαστε.
Κύριε κυβερνήτα, μία νηοπομπή σκαφών των Κέιλον βγαίνει από κβαντική.
- Ελιγμοί αποφυγής, διάταξη βήτα. - Μάλιστα!
Οι εκτροπείς έπεσαν στο 50%.
Πλήρης βοηθητική ισχύς.
Μας καταδιώκουν μαχητικά των Κέιλον.
- Γκόρντον. Διάταξη δέλτα πέντε. - Μάλιστα!
Συστοιχία πλοήγησης εκτός σύνδεσης!
Εκρηκτική αποσυμπίεση στα καταστρώματα Ε και F.
Εισερχόμενο μήνυμα από τη ναύαρχο Οζάβα.
Σύνδεσέ την!
Προς όλα τα σκάφη! Έχουμε βαριές απώλειες!
Διατάζω πλήρη υποχώρηση, διόπτευση 167 θέση 12!
Ίσως τους ξεφύγουμε στο Νεφέλωμα Βέιλ.
- Γκόρντον! - Αναλαμβάνω!
Ακτίνα έλξης κλείδωσε.
Ανάποδα ολοταχώς.
Κανένα αποτέλεσμα!
Σήμα στους Κέιλον.
Στέλνω.
Παραδώστε τη συσκευή.
Κάνετε πίσω, αλλιώς θα την καταστρέψουμε μόνοι μας.
Παραδώστε τη συσκευή, αλλιώς θα πεθάνετε.
Ετοιμαστείτε για επιβίβαση.
Πήγαινε στο εργαστήριο και κατάστρεψε τη συσκευή.
Θεέ μου. Κρατηθείτε!
- Τάλα! - Η ιατρική ομάδα στη γέφυρα!
- Εντ, πάω εγώ. - Πήγαινε!
- Τσάρλι, στο πηδάλιο! - Μάλιστα!
- Σίγουρα είσαι καλά; - Ναι, μια χαρά.
Σκάφος των Κέιλον ενεργοποιεί αρπάγες πρόσδεσης.
Δεν μπορώ να μας ελευθερώσω!
Επιλογές!
Η υπερφόρτωση της συστοιχίας εκτροπέων ίσως διαταράξει την ακτίνα έλξης.
Μέρσερ προς Λαμάρ!
Θα υπερφορτώσουμε τους εκτροπείς με τον πυρήνα!
-Με εντολή του Άιζακ! - Μάλιστα. Εκτρέπω την ισχύ.
Απόδοση πυρήνα, 60%.
Απόδοση πυρήνα, 76%.
Ενενήντα εννέα τοις εκατό. Υπερφόρτωση πυρήνα.
- Ελευθερωθήκαμε! - Πάρε μας από δω!
Μπόρτους προς κυβερνήτη. Κανένα ίχνος των Κέιλον.
Ίσως εγκατέλειψαν την καταδίωξη.
Εντάξει, κράτα με ενήμερο. Όβερ.
Μήπως τραυματίστηκε σε κάποια έκρηξη;
Επιστρέφοντας στη γέφυρα;
Έκανα πλήρη σάρωση. Αν χτυπούσε και έπεφτε κάπου,
θα το ήξερα.
Οι ενδείξεις μαγνητικής αντίστασης δεν έχουν λογική.
Τι εννοείς;
Από την υπογραφή υπολειπόμενης ενέργειας φαίνεται ότι η συσκευή Άρονοφ
λειτουργεί σε πλήρη ισχύ, αλλά έχει μέρες να ενεργοποιηθεί.
Μήπως έγινε κάποια υπερφόρτωση;
Να εξαϋλώθηκε από απότομη αύξηση ισχύος;
Όχι. Αποκλείεται.
Η σάρωση θα έπιανε τα οργανικά υπολείμματα.
Δεν υπάρχει τίποτα.
Τότε πού διάολο είναι;
Γέφυρα προς κυβερνήτη.
Σε ακούω.
Δεχόμαστε σήμα.
Από ποιον;
Από τον υποπλοίαρχο Μαλόι.
Από πού έρχεται;
Το μήνυμα φαίνεται να προέρχεται από τη Γη.
Ωστόσο, είναι κωδικοποιημένο σε ένα υποκβαντικό φέρον κύμα,
ρυθμισμένο σε 3,7 φορές την ταχύτητα του φωτός.
Με τέτοια ταχύτητα,
ο χρόνος μετάδοσης θα ήταν
περίπου πριν 400 χρόνια.
Άρα υπολογίστηκε να φτάσει στο Νεφέλωμα Βέιλ από τη Γη
ακριβώς αυτήν τη χρονική στιγμή.
Μάλιστα.
Υπάρχει κάποια φθορά, αλλά το μήνυμα παραμένει σε μεγάλο βαθμό ανέπαφο.
Μαλόι προς Όρβιλ.
Σας στέλνω αυτό το μήνυμα από το έτος 2015.
Είμαι εδώ έξι μήνες και...
...σε περίπτωση που το λάβετε.
Έχω κωδικοποιήσει τις χρονικές μου συντεταγμένες μέσα στο μήνυμα.
Έχω παγιδευτεί εδώ.
...αν μπορείτε.
Ξέρω ότι είναι δύσκολο, αλλά αν μπορείτε,
στείλτε βοήθεια.
Μου λείπετε.
Τέλος μετάδοσης.
Ο Γκόρντον Μαλόι, Πιλότος και Μηχανικός Πτήσης, Πέθανε στα 96 του
Γκόρντον Μαλόι, πιλότος και μηχανικός πτήσης ιδιωτικής αεροπορικής τσάρτερ,
πέθανε στην Πασαντίνα της Καλιφόρνιας στις 12 Ιουλίου 2068.
Πώς έγινε αυτό;
Πιστεύουμε ότι ξέρουμε, γιατί το έχουμε ξαναδεί.
Όπως θα θυμάστε,
όταν ο νεότερος εαυτός της Γκρέισον μεταφέρθηκε στην εποχή μας,
επιβεβαιώσαμε ότι η ανθρώπινη νόηση έπαιξε ρόλο
στη χρονική μετακίνηση.
Πιστεύουμε ότι παρόμοια εξήγηση υπάρχει κι εδώ.
Τις προάλλες στο πάρτι, η Τσάρλι τον ρωτούσε
για το κινητό τηλέφωνο στο δωμάτιό του.
Μίλησε για τη Λόρα.
Τώρα αρχίζουμε να κατανοούμε τη σχέση
μεταξύ χρονικής θεωρίας και αντίληψης παρατηρητή,
αλλά η ουσία είναι
ότι ο Γκόρντον ήταν κοντά στη συσκευή όταν υπερφορτώσαμε τους εκτροπείς.
Η έκρηξη ενέργειας από την κβαντική ώση ενίσχυσε το χρονικό πεδίο
πριν καταρρεύσει, κι εκείνος παγιδεύτηκε στο κύμα μετακίνησης.
Μπορεί να κάνω λάθος,
αλλά θεωρώ ότι το υποσυνείδητό του επέλεξε αυτό το σημείο προορισμού.
Τις αρχές του 21ου αιώνα.
Δηλαδή είναι παγιδευμένος στο παρελθόν;
Ήταν.
Σύμφωνα με αυτά τα αρχεία, έζησε και πέθανε τότε.
Οπότε, αν συμβαίνει αυτό, δεν καταφέραμε να τον σώσουμε.
Έχει δίκιο. Αποτύχαμε ήδη.
Όχι απαραίτητα.
Εδώ η χρονική μηχανική αρχίζει και γίνεται ασαφής.
Όλα είναι ρευστά.
Η συμπεριφορά μας μέχρι στιγμής είναι μία μεταβλητή.
Έως ότου και αν επιχειρήσουμε να σώσουμε τον υποπλοίαρχο Μαλόι,
υπάρχουμε σε μία υπέρθεση διαφόρων πιθανών χρονοσειρών.
Τότε μπορεί να σωθεί.
Αλλά γιατί υπάρχει καταγραφή του;
Ξέρει τον νόμο.
Αν βρεθείς αλλού στον χρόνο, γίνεσαι όσο πιο αόρατος γίνεται.
Κάνεις ό,τι μπορείς να μην παρέμβεις.
Σ' αυτό δεν μπορώ να απαντήσω.
Γίνεται να γυρίσουμε πίσω και να τον πάρουμε;
Με τις αναβαθμίσεις στη συσκευή Άρονοφ
και με τις συντεταγμένες που έστειλε ο Γκόρντον στο μήνυμα, γίνεται.
Αλλά θα ζοριστεί πολύ η κβαντική ώση.
Επικοινωνεί μαζί μας από το παρελθόν και ζητάει τη βοήθειά μας.
Ο χρονικός νόμος ορίζει να προσπαθήσουμε.
Ο κος Μαλόι μετακόμισε στην Πασαντίνα το 2018 και παντρεύτηκε τη Λόρα Χίγκινς.
Μέρσερ προς Λαμάρ. Αναφορά.
Έτοιμος εδώ, κε κυβερνήτα.
Άιζακ;
Οι χρονικές συντεταγμένες κωδικοποιήθηκαν και κλείδωσαν.
Εκκίνηση ακολουθίας.
Ελήφθη.
Όλοι οι συζευκτήρες ισχύος συνδέθηκαν.
Γιάφιτ, αύξησε τους εγχυτήρες δυσονίου.
Πάμε σε 100% πυκνότητας πεδίου ροής.
Αμέσως.
Κβαντικός πυρήνας σε μέγιστη ισχύ.
Άιζακ, αναφορά κατάστασης.
Χρειάζομαι πρόσθετη ισχύ για αύξηση των επιπέδων χρονικής ενέργειας.
Λαμάρ, δώσε στον Άιζακ όση σου περισσεύει.
Εκτροπή βοηθητικής ισχύος.
Το χρονικό πεδίο αποδυναμώνεται.
Ο πυρήνας αποσταθεροποιείται!
Όλα τα τμήματα αναφέρουν συναγερμούς δομικής ακεραιότητας.
Είμαστε στα όριά μας εδώ!
- Άιζακ! - Σε ετοιμότητα.
Αντιπλοίαρχε Λαμάρ, μεταφέρετε αποθέματα ισχύος
στον κβαντικό πυρήνα όταν σας πω.
Τρία, δύο, ένα, πάμε.
Άιζακ. Μίλα μου.
Κύριε κυβερνήτα, πιστεύω ότι κάναμε τη μετάβαση με επιτυχία.
Για να δούμε.
Σημαιοφόρε Μπερκ, βάλτε πορεία για Γη.
Μάλιστα.
Κύριε, ανιχνεύω σήματα επικοινωνίας παλαιού τύπου
σε πολλαπλές συχνότητες. Μάλλον είμαστε στον σωστό αιώνα.
Οι ηλεκτρομαγνητικές ασπίδες;
Λειτουργούν. Δεν μας ανιχνεύει η τεχνολογία παρακολούθησής τους.
Ας είμαστε σίγουροι.
Κράτησέ μας στη σκοτεινή πλευρά της σελήνης.
Λαμάρ προς γέφυρα.
Σε ακούω.
Έχω άσχημα νέα.
Η χρονική μετάβαση κατανάλωσε όλα τα αποθέματα δυσονίου
πριν φτάσουμε στις χρονικές συντεταγμένες που έστειλε ο Γκόρντον.
Δεν τα καταφέραμε ακριβώς.
Τι εννοείς; Η Τάλα επιβεβαίωσε ότι είμαστε στον 21ο αιώνα.
Είμαστε, αλλά ο στόχος μας είναι το 2015.
Πέσαμε λίγο έξω.
Σύμφωνα με τις αστρομετρικές μας σαρώσεις, είμαστε στο 2025.
Στο 2025;
Δηλαδή ο Γκόρντον...
Από τη σκοπιά του Γκόρντον, βρίσκεται εδώ δέκα χρόνια.
Χριστέ μου.
Μπορούμε να ξαναπροσπαθήσουμε;
Χωρίς δυσόνιο δεν μπορούμε ούτε στη δική μας εποχή να γυρίσουμε.
Τότε πρέπει να κατέβουμε να τον πάρουμε. Θα δούμε μετά πώς θα γυρίσουμε.
Κύριε κυβερνήτα, στις αρχές του 22ου αιώνα,
ανακαλύφθηκαν κοιτάσματα δυσονίου μέσα στον μανδύα τη Γης.
Ωστόσο, αυτήν τη χρονική στιγμή, παραμένουν ανέγγιχτα.
Πιστεύω πως μπορούμε να εξορύξουμε μια επαρκή ποσότητα
χρησιμοποιώντας τηλεχειριζόμενο γεωδαιτικό όργανο.
Εντάξει.
Η Κέλι κι εγώ θα φέρουμε πίσω τον Γκόρντον.
Τζον, εσύ θα φέρεις το δυσόνιο. Απόφυγε πάση θυσία...
Δεν προσπαθώ να λουφάρω, αλλά το σκάφος πέρασε μία κόλαση.
Έχουμε χίλια συστήματα που πρέπει να επιθεωρηθούν και να επισκευαστούν
ώστε να πετάμε, συν την υποστήριξη ζωής.
Μπορεί να το κάνει κάποιος στην ομάδα σου;
Υπάρχει κάποιος που μπορεί να το κάνει πιο γρήγορα και αποτελεσματικά από μένα.
Ποιος;
Τον έχετε μπροστά σας.
Ο Άιζακ;
Ο αντιπλοίαρχος Λαμάρ έχει δίκιο.
Μπορώ να κατευθύνω το γεωδαιτικό όργανο με μεγαλύτερη ακρίβεια από έναν βιολογικό.
Ωστόσο, η πορεία του πρέπει να χαραχθεί σε πραγματικό χρόνο
με τις κατάλληλες ρυθμίσεις, ώστε να υπάρξει ελάχιστη γεωλογική διατάραξη
τώρα και στο μέλλον.
Με ένα λάθος, ίσως μετατοπίσεις ένα τεκτονικό ρήγμα
που θα προκαλέσει σεισμό μετά από 20 χρόνια.
Πρέπει να τρυπάς
ενώ θα υπολογίζεις τροχιές σε πολλαπλές διαστάσεις.
Θα ζητήσω τη βοήθεια της σημαιοφόρου Μπερκ.
Θα κάνω ένα βασικό ερώτημα.
Πώς θα περπατάει ο Άιζακ στη Γη του 21ου αιώνα;
ΚΑΤΑΣΤΡΩΜΑ Ε
Όργανα πλοήγησης και πτήσης έτοιμα για απογείωση.
Σύστημα απόκρυψης σε ετοιμότητα.
Πολλή εναέρια κίνηση βλέπω εκεί κάτω.
Αναλαμβάνω καθήκοντα, κύριε.
Εγώ το θεωρώ κακή ιδέα.
Αυτά μας έκαψαν στο σκάφος των Κριλ.
Είναι η μόνη λύση.
Ελάτε, πάμε.
Έτοιμοι για αναχώρηση.
Απογείωσέ μας.
Έχω πρόσβαση στο δίκτυο ελέγχου του εναέριου χώρου τους.
Μεταφορτώνω τοποθεσίες και διανύσματα πτήσης για τα εναέρια οχήματα
σε ακτίνα 1.000 χιλιομέτρων.
Ωραία, μη χτυπήσουμε και κανένα αεροπλάνο.
Παίζεις κάποιο άθλημα;
Ξέρουμε όλοι ότι πρόκειται για αποστολή ακριβείας.
Αποφύγετε άσκοπα χρονικά αποτυπώματα, αλλά ολοκληρώστε την αποστολή πάση θυσία.
Τόσο απλό.
Ωραία, φύγαμε.
Θέλεις να μπουν αντιπαγωτικά πάνελ στο Hawker;
Ναι. Αν είναι έτοιμο αύριο, θα μπει σε υπηρεσία μέχρι τις 5 του μηνός.
Έγινε.
Γκόρντο.
ΑΕΡΟΠΟΡΙΚΗ ΠΙΝΑΚΛ
Περιμένεις πελάτες;
Όχι. Γιατί;
Γκόρντον.
Θεέ μου.
Πώς είσαι;
Είμαι...
Δεν το πιστεύω ότι συμβαίνει αυτό.
Ήρθατε.
Στ' αλήθεια...
Στ' αλήθεια ήρθατε.
Ναι, με καθυστέρηση δέκα ετών.
Είσαι καλά;
Είμαι... μια χαρά.
Ναι.
Δεν μπορώ να πιστέψω ότι είστε εσείς.
Συγγνώμη που αργήσαμε τόσο.
Δεν περίμενα να σας ξαναδώ.
Τώρα είμαστε εδώ
και θα προσπαθήσουμε να γυρίσουμε πίσω.
Πίσω;
Ναι.
Πάμε μια βόλτα;
ΟΒΙΛ
Κάποιος είχε ήδη το "Όρβιλ" με Ρ.
Τσαντίστηκα.
Το "Όβιλ" ήταν το καλύτερο που μπορούσα να βρω. Ακούγεται σαν άχρηστη μπάντα.
Τι μυρίζει έτσι;
Συγγνώμη, αποσμητικό είναι. Άργησα για τη δουλειά σήμερα.
Ετοιμάστηκα στο αμάξι και μου πετάχτηκε το καπάκι.
Γέμισε ο τόπος.
Εγκλιματίστηκες σ' αυτόν τον αιώνα, βλέπω.
Ναι. Αυτή εποχή έχει κακή φήμη,
αλλά έχει πολλά καλά αν το ψάξεις.
Όπως;
Κοιτάξτε,
είναι σαν να βλέπεις τον μικρό σου αδερφό να κάνει ανόητα λάθη.
Ναι, τώρα είναι βλάκας, αλλά τον βλέπεις να μαθαίνει και να μεγαλώνει
και ξέρεις ότι κάποια μέρα όλα αυτά τα λάθη
θα τον κάνουν έξυπνο άνθρωπο.
Πολύ επιεικές, αν σκεφτείς τι μας άφησαν αυτοί να συμμαζέψουμε.
Πάντα με έλκυε αυτή η εποχή.
Και με τα χρόνια, βολεύτηκα εδώ.
Ξέρετε, όταν...
Όταν δεν ήρθε κανείς να με πάρει, συμφιλιώθηκα με το ότι
αυτό είναι το σπίτι μου τώρα.
Δεν ήξερα καν αν το Όρβιλ γλύτωσε από τη μάχη με τους Κέιλον.
Κοίτα, Γκόρντον, φαντάζομαι πόσο δύσκολο θα ήταν για σένα.
Αλλά, για τον Θεό, είσαι αξιωματικός της Ένωσης.
Είναι καθήκον μου να σου επισημάνω...
Σε παρακαλώ, μην το πεις.
Χρονικός νόμος, μείνε αόρατος, καμία επαφή με άλλους.
Αν καταφέρουμε να γυρίσουμε πίσω, θα λογοδοτήσεις γι' αυτό.
Το ξέρεις.
Δεν θα γυρίσω πίσω μαζί σας.
- Τι; - Τι εννοείς;
Ελάτε μέσα.
Αγάπη μου;
- Γεια σου, μωρό μου. - Γεια.
Οι φίλοι σου;
Είναι ο Εντ και η Κέλι.
Γεια.
Ο γιος μου, ο Έντουαρντ, και η γυναίκα μου, η Λόρα.
Πιστεύω ότι εντόπισα το κοντινότερο κοίτασμα δυσονίου.
Δείχνει να είναι έξι χιλιόμετρα κάτω από τον φλοιό.
Μπορείς να βρεις τη βέλτιστη θέση εξόρυξης;
Έτσι πιστεύω.
Η αύξηση της ανάλυσης σάρωσης θα πάρει λίγο χρόνο.
Ποια μουσική σού αρέσει;
Τι;
Υπάρχει μια κατάλληλη τοποθεσία 23,7 χλμ. από την τρέχουσα θέση μας.
Έχει πολύ περπάτημα. Χρειαζόμαστε μεταφορικό μέσο.
Κοίτα.
ΣΙΔΕΡΕΝΙΟΣ ΑΕΤΟΣ ΟΥΙΣΚΙ - ΜΠΙΡΑ - ΒΕΛΑΚΙΑ
Έχω μια ιδέα.
Δύο απ' αυτά, παρακαλώ.
Μωρέ μπράβο. Είναι σκέτο μπέρμπον, κούκλα.
Ναι, κι εγώ είμαι από το Τέξας.
Το αγόρι σου είναι;
Θεέ μου, όχι.
Θέλω να πω, όχι, ο αδερφός μου είναι.
Είμαι ο Σαμ. Από δω ο Αρ Τζέι.
Είμαι η Τσάρλι. Από δω ο Άιζακ.
Χαίρω πολύ. Ποια είναι τα χόμπι σας;
Λοιπόν, άκου...
Έχετε μηχανές έξω;
Δύο Screamin' Eagle V-Rod.
Ναι, πανέμορφες.
Παίζει να μας τις δανείσετε για μερικές ώρες;
Τι;
Η αδερφή σου έχει μεγάλα αρχίδια, έτσι;
Αρνητικό. Η ανατομική της κατασκευή αποτελείται από...
Για πες μου, ποιος είναι ο πιο δυνατός εδώ μέσα;
Μάλλον... εγώ.
Μαλακίες λέει. Ο Ρίτσι εκεί πέρα είναι.
Ωραία, άκου.
Αν ο αδερφός μου κερδίσει τον Ρίτσι στο μπραντεφέρ,
μας δίνετε τις μηχανές σας.
- Με δουλεύεις; - Πάει το στοίχημα;
Τι κερδίζουμε αν χάσεις;
Εγώ χάνω... εσύ διαλέγεις.
- Ναι! - Πάμε, Ρίτσι!
- Κάν' το πιστευτό. - Κατανοητό, σημαιοφόρε.
Μη με λες... Άσ' το.
Εντάξει. Με το σήμα μου.
Και πάμε!
Παραείναι εύκολο, μωρό μου!
Ωχ, όχι. Χάνω.
Τι κάνεις;
Έλα, Ρίτσι!
Φαίνεται πως δεν είναι ένα από τα χόμπι σου.
Ίσως την επόμενη φορά.
Τραγουδούσα, λοιπόν, σε μια μικρή παμπ στη Νέα Υόρκη,
και μια νύχτα, ένας αδέξιος, λίγο βλαμμένος τύπος...
- Έλα τώρα. - ...μπαίνει μέσα και...
Είναι μόνος του και χειροκροτεί πιο δυνατά απ' όλους.
Ξέρετε ποια ήταν η πρώτη μου σκέψη.
Ένας αλλόκοτος, μοναχικός, τρομακτικός τύπος
που θα με ρωτήσει αν μπορεί να με κεράσει ένα ποτό...
- Το οποίο κι έκανα. - Το οποίο κι έκανε.
Και λέω...
Μπαμπά, μπορώ να πιω κι άλλο χυμό;
- Φυσικά και μπορείς. Να σε βοηθήσω; - Όχι, μπορώ.
Εντάξει.
Είμαι, λοιπόν,
έτοιμη να τον στείλω και να πάω στο αμάξι μου.
Και τότε αρχίζει να μου μιλάει για τη μουσική μου.
Και...
φάνηκε αμέσως ότι με καταλαβαίνει.
Άκουγε πραγματικά τι προσπαθούσα να κάνω στη σκηνή
και κατάλαβε γιατί ήταν το πιο σημαντικό πράγμα στη ζωή μου.
Ξέρετε, πολλοί άντρες
έρχονται στις παραστάσεις μου, με κολακεύουν
- για να με ρίξουν, αλλά αυτός... - Δεν σκόπευα να κάνω σεξ μαζί σου.
- Τη θεωρούσα άσχημη. Αλήθεια. - Σταμάτα.
- Άσε με να τελειώσω. - Καλά.
Ενδιαφέρθηκε να γνωρίσει εμένα, καταλάβατε;
Κι έτσι σκέφτηκα
"Δεν είναι ο τύπος μου, αλλά δεν βαριέσαι;
Δοκίμασέ το".
Μόλις είχα χωρίσει με τον Γκρεγκ
και το τελευταίο που ήθελα ήταν άλλος ένας βλάκας.
- Παρ' όλα αυτά, βγήκε μαζί μου. - Σωστά.
Ναι. Δείτε μας. Επτά χρόνια μετά,
- αυτός ο βλάκας είναι ο άντρας μου. - Είμαι ο βλάκας της.
Το φαγητό είναι πεντανόστιμο. Ευχαριστούμε.
Τίποτα.
Λοιπόν, πόσα χρόνια είστε στην αεροπορία;
- Πέντε χρόνια. - Δέκα χρόνια.
- Φαίνονται σαν πέντε, έτσι; - Ναι.
Γι' αυτό είπα πέντε, τόσα φαίνονται.
Αλλά ναι, δέκα χρόνια.
Και ο Γκόρντον μού είπε ότι δουλεύετε στην περιοχή της Βοστόνης.
Θα υποστηρίζετε τις Κάλτσες.
Ναι. Πιάνει πολύ κρύο εκεί, οπότε οι κάλτσες είναι...
Οι κάλτσες είναι σημαντικές.
Ο Μπόρτους ζητάει γενική αναφορά σκάφους.
- Πώς πάμε εδώ κάτω; - Αργά αλλά σταθερά.
Μου δίνεις τον διαμορφωτή φάσης;
Πιστεύεις ότι θα καταφέρουμε να επιστρέψουμε;
Το Όρβιλ είναι γερό σκάφος.
Αν ο Άιζακ και η Τσάρλι φέρουν δυσόνιο, θα τα καταφέρει.
Τι έχεις;
Έπαθα τράβηγμα στην πλάτη. Καμιά φορά με ενοχλεί.
Ήθελα να πάω στη δρα Φιν, αλλά έχω πολλή δουλειά.
- Πού; - Στον δεξιό ώμο.
- Να δω μήπως το διορθώσω; - Καλοσύνη σου, αλλά δοκίμασα.
Με Σελαϊανή;
Όχι.
Καλά, δοκίμασε.
Πω, ρε φίλε.
Περίμενε, το νιώθω.
Ω, Θεέ μου...
Ναι.
- Συγγνώμη, πόνεσες; - Όχι, συνέχισε.
- Πόσο καιρό ξέρεις να το κάνεις αυτό; - Δεν ξέρω να το κάνω.
Ναι.
Είναι σαν εστιάζουν 50 G πάνω σου...
Θεέ μου!
Πλάκα μου κάνεις.
Ναι, ορίστε.
Έτοιμος.
Καλύτερα;
Να μιλήσουμε τώρα;
Ναι, να μιλήσουμε.
Καταλαβαίνω ότι αδικήθηκες. Αλήθεια.
Αλλά θέλω ν' ακούσω μια καλή εξήγηση γι' αυτό που συμβαίνει,
γιατί όπως το βλέπω εγώ,
πρέπει να σε σύρουμε πίσω στο σκάφος και να σε χώσουμε στη φυλακή.
- Σκάσε! - Πώς είπες, υποπλοίαρχε;
Όχι. Δεν είμαι ο υποπλοίαρχός σου. Δεν είμαι πλήρωμά σου.
Είμαι ο Γκόρντον Μαλόι κι εδώ είναι το σπίτι μου.
Γκόρντον, είσαι ένοχος για 50 κατηγορίες χρονικής μόλυνσης.
Παραβίασες τον νόμο
- κι ένας Θεός ξέρει τι συνέπειες... - Χέστηκα για τον νόμο!
Πέρασα τρία χρόνια τηρώντας τον νόμο.
Κρυβόμουν σε μια εγκαταλελειμμένη καλύβα στο δάσος του Κονέκτικατ
κάνοντας το καθήκον μου.
Έμεινα αόρατος. Δεν έβλεπα κανέναν, δεν πήγαινα πουθενά.
Ξέρετε τι έτρωγα;
Ζώα. Ναι.
Είχα το όπλο που κρατούσα όταν έφυγα
και μ' αυτό σκότωνα ζώα.
Θέλετε να μιλήσουμε για παρανομία;
Εδώ δεν είναι τίποτα σπουδαίο, αλλά στην εποχή μας είμαι κατά συρροή δολοφόνος.
Ξέρετε τι παθαίνει το μυαλό σου;
Έτσι μετά από τρία χρόνια, είπα "Κομμάτια να γίνει.
Στον διάολο κι ο χρονικός νόμος".
Στη θεωρία μια χαρά φαίνεται,
αλλά η Ένωση δεν έχει ιδέα πώς είναι να παγιδεύεσαι. Δεν έχει ιδέα!
Έτσι...
Έτσι έψαξα εκείνη.
Και τη βρήκα, και έφτιαξα τη ζωή μου.
Δεν θα σας αφήσω να με κάνετε να νιώσω άσχημα γι' αυτό.
Είμαι άνθρωπος.
Είμαστε κοινωνικά όντα. Χωρίς τους άλλους, πεθαίνουμε.
Να πέθαινα;
Για να προστατέψεις τη χρονοσειρά, ναι.
Ίσως έτσι πρέπει να γίνεται. Ποιος θα το κρίνει;
Ποιος θα κρίνει αν πρέπει να κάνω ό,τι θέλω;
Όντως εγκλιματίστηκες σ' αυτόν τον αιώνα.
Όταν κατατάχθηκες στον στόλο, έδωσες έναν όρκο στην Ένωση.
Είστε εδώ. Που σημαίνει ότι η Ένωση υπάρχει στο μέλλον.
Αν ήταν να συμβεί κάτι, συνέβη ήδη.
- Έτσι πάει η φυσική... - Όχι.
Όχι! Η χρονοσειρά είναι εντάξει.
Κοροϊδεύεις τον εαυτό σου. Κανείς δεν καταλαβαίνει το ταξίδι στον χρόνο.
Σύμφωνα με τον Άιζακ, όλα είναι ρευστά.
Η διάδραση του παρατηρητή παραμένει μία μεταβλητή
και μέχρι να ενεργήσουμε, με κάποιο τρόπο, όλες οι χρονοσειρές είναι πιθανές.
Πώς ξέρεις ότι ο γιος σου δεν θα κάνει έναν πόλεμο
που θα εμποδίσει τον σχηματισμό της Ένωσης;
Ή μπορεί κάποιος απόγονός του να βοηθήσει στη δημιουργία της.
Ή να γεννήσει εσένα.
Ή εμένα.
Αυτό εννοώ κι εγώ, Γκόρντον.
Αν δεν ξέρουμε, δεν παρεμβαίνουμε.
Δεν έχουμε τη σοφία, ούτε την προνοητικότητα.
Ίσως έχεις κάνει ήδη ανεπανόρθωτη ζημιά. Δεν ξέρουμε.
Όσο μένεις εδώ, το ρίσκο αυξάνεται.
Σύμφωνα με τον Άιζακ...
Ναι, και ο Άιζακ ήταν πάντοτε φερέγγυος, έτσι;
Έλα τώρα, Γκόρντον.
Τι; Βοήθησε τους Κέιλον να σκοτώσουν χιλιάδες ανθρώπους.
Αυτό είναι σίγουρο.
Ένα επαληθεύσιμο έγκλημα είναι λιγότερο σοβαρό από ένα υποθετικό; Ωραία λογική.
Πρέπει να έρθεις μαζί μας.
Ξεχάστε το.
Εσύ έστειλες το μήνυμα.
Ήθελες να έρθουμε να σε πάρουμε. Ήρθαμε, λοιπόν.
Πριν δέκα χρόνια, το ήθελα.
Περισσότερο από καθετί στον γαλαξία.
Αλλά τώρα όχι.
Αργήσατε πολύ.
Και είμαι ευτυχισμένος εδώ.
Γκόρντον;
Πρέπει να φύγετε.
Αυτή είναι η αλήθεια. Ολόκληρη.
Θεέ μου, πες κάτι.
Το ξέρω.
Τι;
Το...
Το ξέρω.
Με κάποιον τρόπο, νομίζω πως πάντα το ήξερα.
Υπάρχει κάτι πάνω σου που είναι...
διαφορετικό.
Αυτή η ενέργεια που σε περιβάλλει.
Το πώς βλέπεις τον κόσμο.
Ο τρόπος που μου φέρεσαι.
Ακόμη κι όταν ήρθε η πανδημία...
το ήξερες.
Όταν όλα γύρω μας έμοιαζαν να καταρρέουν,
εσύ μου είπες ότι όλα θα πάνε καλά.
Και ξέρεις κάτι; Σε πίστεψα.
Επειδή...
ξέρεις, έτσι δεν είναι;
Και δεν...
δεν αλλάζει το πώς νιώθεις για εμάς;
Εννοείς επειδή μου λες ψέματα μια ζωή;
Λόρα, αν σου είχα πει...
Θα ήταν ανώφελο.
Θα ήταν;
Ειλικρινά δεν ξέρω.
Ίσως γι' αυτό ήταν γραφτό να συμβεί τώρα.
Που είμαι έτοιμη να το ακούσω...
και ξέρω ότι είναι η αλήθεια.
Σε ερωτεύτηκα τρεις αιώνες αφού έφυγες.
Τι κάνουμε τώρα;
Θέλουν να με πάρουν πίσω.
Και...
εσύ τι θέλεις;
Θέλω εσένα.
ΠΩΛΕΙΤΑΙ - ΝΑΝΣΙ ΓΟΥΕΜΠΕΡ ΑΔΕΙΟΥΧΟΣ ΜΕΣΙΤΡΙΑ
Οι συντεταγμένες εισόδου είναι κάτω από αυτό το κτίριο.
Έλα.
Είμαστε τυχεροί. Φαίνεται άδειο.
Με συγχωρείτε!
Γεια, είμαι η Νάνσι Γουέμπερ. Εγώ νοικιάζω το ακίνητο.
Γεια.
- Ενδιαφέρεστε για το σπίτι; - Εμείς...
Ναι. Ενδιαφερόμαστε.
Μη μου πείτε. Νέο ζευγάρι που θέλει να αγοράσει το πρώτο του σπίτι.
Το μαντέψατε.
Κάνατε καλή επιλογή.
Στο σπίτι, εννοώ.
Και το παλικάρι χαριτωμένο είναι βέβαια.
Πολύ χαριτωμένο.
Περάστε. Θα πάτε για πεζοπορία;
Πεζοπορία;
Το σακίδιο.
Ναι, θα πάμε. Το απόγευμα.
Πόσο καιρό είστε ζευγάρι;
Μερικά χρόνια.
- Έτσι, αγάπη μου; - Μάλιστα.
Η σχέση μας έχει ευδοκιμήσει για λίγο καιρό.
Εδώ είναι το σαλόνι.
Αρκετά ευρύχωρο για τους δυο σας ή αν σκοπεύετε να κάνετε οικογένεια.
Δεν έχετε παιδιά ακόμα, έτσι;
Αρνητικό. Πρέπει να γίνει πρώτα η γονιμοποίηση.
Χριστέ μου. Υπάρχει κάποιο υπόγειο;
- Ναι, υπάρχει. - Μπορούμε να το δούμε;
Φυσικά.
Οι προηγούμενοι ιδιοκτήτες το χρησιμοποιούσαν ως αποθήκη,
αλλά με λίγη δουλειά γίνεται εύκολα αίθουσα παιχνιδιού
ή γραφείο ή ακόμη και μικρό γυμναστήριο.
Το σπίτι είναι πολύ ωραίο και η τιμή δίκαιη.
Μπορείτε να μας αφήσετε να το συζητήσουμε λίγο μόνοι μας;
Ασφαλώς. Με την ησυχία σας.
Είμαι σίγουρη ότι θα το λατρέψετε. Πιστέψτε με.
Λοιπόν, πρέπει να βιαστούμε.
Το κοίτασμα δυσονίου είναι στη διόπτευση 006 θέση 17,
σε σχέση με το γεωμετρικό κέντρο της Γης.
Μόλις ενεργοποιηθεί η συσκευή,
θα πρέπει να προσαρμόζουμε διαρκώς την τροχιά
για να αποφύγουμε την πετρολογική ανισορροπία.
Να μη σπάσει το αυγό.
Χοντροκομμένη αναλογία.
Ωραία, ας βάλουμε μπρος.
Το γεωδαιτικό όργανο εισήλθε στον φλοιό.
Κατεβαίνουμε με 56,7 μέτρα το δευτερόλεπτο.
Η τεκτονική πίεση αυξάνεται.
Το βλέπω. Περίστρεψε το διάνυσμα καθόδου σε διόπτευση 007 για οκτώ δεύτερα.
- Τώρα. - Περιστροφή διανύσματος.
Μία κλίση πίεσης μετατοπίζεται σε κοντινό υδροφορέα.
Πίσω 20 μέτρα και ανακατεύθυνε πλευρικά.
Ελήφθη.
Η κλίση σταθεροποιήθηκε. Η τεκτονική πίεση είναι ελάχιστη.
Ανακατευθύνω, διόπτευση 011 θέση 12.
Επιβεβαίωση μετάβασης πυκνότητας. Διαπεράσαμε τον μανδύα.
Εντάξει. Τώρα περιμένουμε.
Μου αρέσουν τα μαλλιά σου.
Καλά, τι διάολο κάνεις;
Παρακαλώ, διευκρίνισε.
Κάνεις όλο άσχετες ερωτήσεις: "Τι μουσική ακούς;" "Τι άθλημα παίζεις;"
Φέρεσαι πολύ περίεργα. Τι συμβαίνει;
Προσπαθώ να πιάσω κουβέντα μαζί σου.
Γιατί; Αν έχεις κάτι να πεις, πες το.
Μη με ζαλίζεις με χαζομάρες.
Πολύ καλά.
Παρατηρώντας τις συνήθειες των βιολογικών,
είδα πολλές περιπτώσεις δήλωσης αναγνώρισης,
στις οποίες κάποιο άτομο προσφέρει υπηρεσία σε ένα άλλο.
Οι άνθρωποι την αποκαλούν "ευχαριστώ".
Ναι;
Δεν είπα ποτέ "ευχαριστώ" για την επανενεργοποίησή μου.
Στην ουσία, μου έσωσες τη ζωή.
Ναι. Μάλλον.
Ευχαριστώ.
Η κατάλληλη απάντηση είναι "παρακαλώ".
Ας το προσπεράσουμε αυτό.
Δεν καταλαβαίνω.
Δεν θέλεις να επωφεληθείς από το ευχαριστώ μου;
Άιζακ, έκανα το καθήκον μου
και να είσαι βέβαιος ότι δεν μου άρεσε καθόλου.
Απλώς διαχώρισα τη δουλειά από τα προσωπικά μου συναισθήματα.
Κατάλαβα.
Ακόμη τρέφεις αρνητικά συναισθήματα για μένα.
Πρέπει να συνεργαζόμαστε. Καθημερινά.
Αλλά αυτό δεν αλλάζει ό,τι έκανες και το ποιον έχασα εξαιτίας σου.
Το μηχανικό σου μυαλό έχει ιδέα τι είναι η αγάπη;
Δεν καταλαβαίνω.
Θα σε βοηθήσω εγώ.
Η Αμάντα δεν ήταν απλώς κολλητή μου.
Την αγαπούσα.
Και δεν πρόλαβα να της το πω.
Μαζί της θα μπορούσα να περάσω την υπόλοιπη ζωή μου...
και δεν έχω ιδέα αν ένιωθε κι εκείνη το ίδιο.
Άργησα να τη ρωτήσω και μετά έφυγε.
Αφαίρεσες τη ζωή της και μαζί και τη δική μου.
Ή αυτή που θα μπορούσα να έχω.
Οπότε, ναι, τρέφω ακόμη αρνητικά συναισθήματα.
Όπως και να 'χει, σε ευχαριστώ.
Η εξόρυξη ολοκληρώθηκε.
Το τρυπάνι πλάσματος απενεργοποιήθηκε.
Ωραία, ας το σφραγίσουμε στα γρήγορα.
Πάμε να φύγουμε.
Τελικά θα γίνει το σπιτικό σας;
Μόλις χωρίσαμε.
Τι νόμιζες ότι σημαίνει το "πληρωμή ανά θέαση";
Δεν το έχω σκεφτεί. Νόμιζα ότι ήταν ξενική έκφραση
όπως το "α λα καρτ" ή η "μεσεγγύηση".
Δεν είναι.
Πω πω.
Ποια είναι τα καλά μαντάτα;
Με απέλυσαν.
-Τι; - Ναι.
Όχι.
Όχι!
Αυτό που θέλετε να κάνετε
ξεχάστε το και πάρτε δρόμο.
- Γκόρντον... - Είπα δρόμο!
Γκόρντον, τι συμβαίνει;
Ήρθαν να με πάρουν.
Τι;
Δεν μπορείς να μείνεις εδώ και το ξέρεις.
Τότε να ερχόσασταν τη σωστή χρονολογία
πριν δέκα χρόνια. Εγώ δεν φεύγω.
Δεν έχεις επιλογή.
Τι...
Θα με πάρετε από δω με τη βία;
Αν χρειαστεί.
Εντάξει.
Εντάξει, θα έρθω.
Όλοι θα έρθουμε.
Λυπάμαι, Γκόρντον. Όχι.
Δεν φεύγω χωρίς την οικογένειά μου.
Μπαμπά; Τι συμβαίνει;
Μην ανησυχείς, γλυκέ μου.
Τι, θα μας σκοτώσεις;
Όχι, ένα καλό ζάλισμα.
Κι όταν ξυπνήσετε, θα έχουμε φύγει.
Θα εξαφανιστούμε τόσο μακριά σ' αυτόν τον κόσμο
που δεν υπάρχει περίπτωση να μας ξαναβρείτε. Ποτέ.
Έχετε δύο επιλογές, την πόρτα ή το πάτωμα. Διαλέξτε.
Γκόρντον, ξέρεις ότι αυτό που κάνεις...
Άιζακ προς κυβερνήτη Μέρσερ.
Σε ακούω.
Πήραμε το δυσόνιο και επιστρέφουμε στην άκατο.
Ελήφθη. Όβερ.
Εντάξει. Θα σε γυρίσουμε πίσω.
Μάλλον δεν με άκουσες. Σου είπα, δεν...
Από το 2015.
Τι;
Πίσω στη χρονοσειρά, είσαι εκεί και ζητάς βοήθεια.
Θα κάνουμε ένα άλμα δέκα ετών.
Όχι.
Όχι, δεν μπορείτε.
Γκόρντον, τι εννοεί;
Εννοεί ότι θα γυρίσουν να με πάρουν. Δέκα χρόνια πίσω.
Τι;
Όχι, και...
Εμείς;
Δεν θα υπάρξουμε.
Ούτε εμείς
ούτε ο Έντουαρντ ούτε το μωρό.
Τι άνθρωποι είστε εσείς;
Λυπάμαι πολύ,
αλλά αυτή η πραγματικότητα δεν έπρεπε να υπάρξει.
Η δική μας;
Του γιου μου; Του μωρού μου;
Λες ότι δεν θα υπάρξουν.
Δεν...
Δεν ξέρω.
Γι' αυτό είναι παράνομο και ανήθικο να το παίζεις Θεός με την ιστορία.
Ποιος το παίζει Θεός;
Ο μόνος που το παίζει Θεός είσαι εσύ!
Είναι παράνομο να διαγράφεις την ύπαρξη ανθρώπων;
Εγώ το αποκαλώ δολοφονία!
Αντίο, Γκόρντον.
Θα τα πούμε σύντομα.
Εντ! Σε ικετεύω, μην το κάνεις!
Μη μου πάρεις την οικογένειά μου!
Αν έχεις ίχνος ανθρωπιάς, σε παρακαλώ, μην το κάνεις!
Εντ!
Τι θα συμβεί;
Μπαμπά, υπάρχει πρόβλημα;
Όχι.
Ακούστε.
Ότι κι αν γίνει, πάντα θα σας αγαπώ και τους δύο.
Καταλάβατε; Πάντα.
Αυτή η οικογένεια είναι πιο δυνατή από τον χρόνο.
Κι ό,τι κι αν γίνει, αυτό δεν θα μας το στερήσει κανείς.
Σε πιστεύω.
Μέρσερ προς Λαμάρ. Αναφορά κατάστασης.
Καταφέραμε να εξορύξουμε περίπου οκτώ κιλά δυσονίου
- από το γεωδαιτικό όργανο. - Επαρκεί;
Οριακά, αλλά νομίζω πως ναι.
Οι αναθεωρημένες χρονικές συντεταγμένες κωδικοποιήθηκαν και κλείδωσαν.
Ωραία, ας ξαναπροσπαθήσουμε.
Ανοίξτε τις βαλβίδες έγχυσης δυσονίου.
Οι συζευκτήρες ισχύος συνδέθηκαν.
Εκκινώ το χρονικό πεδίο.
Ο πυρήνας είναι σταθερός.
Πλήρης ισχύς σε πέντε, τέσσερα, τρία, δύο...
- Αναφορά. - Αναμείνατε, κε κυβερνήτα.
Δεν πετύχαμε διάνα, αλλά είμαστε κοντά. Ο Γκόρντον έφτασε πριν έναν μήνα.
Εντάξει.
Ας τον φέρουμε πίσω.
Πω πω.
Χαίρομαι που γύρισα.
Κι εμείς.
Χαίρομαι που...
τα καταφέραμε.
Δεν είχα καμία αμφιβολία.
Τι;
Θα το συζητήσουμε αργότερα.
Είναι διαλυμένη. Κάηκε από μέσα προς τα έξω.
Επισκευάζεται;
Αν είχαμε έξι μήνες, ίσως.
Δεν μιλάμε για κβαντική ώση εδώ.
Eίναι χρονική τεχνολογία αιχμής.
Αν ήταν εδώ ο δρ Άρονοφ, ίσως να το επιτάχυνε,
αλλά θα γεννηθεί μετά από τρεισήμισι αιώνες.
Δεν μπορούμε να κάνουμε κι αλλιώς.
Ας πάρει κι έξι μήνες. Πρέπει να προσπαθήσουμε.
Δεν μπορούμε να πάμε στο μέλλον χωρίς αυτήν.
Τι βλάκας που είμαι.
Τι εννοείς;
Αυτό ακριβώς κάνουμε.
Χρειαζόμαστε τη συσκευή για να ταξιδέψουμε στο παρελθόν.
Αν θέλουμε να ταξιδέψουμε στο μέλλον, έχουμε ενσωματωμένη μέθοδο εδώ.
- Την είχαμε εξαρχής. - Εξήγησε.
Με την κβαντική ώση κινούμαστε πιο γρήγορα από την ταχύτητα του φωτός.
Αλλά το κβαντικό πεδίο δημιουργεί μία φούσκα
που μας απομονώνει από το κανονικό χωροχρονικό συνεχές.
Αλλιώς θα επηρεαζόμασταν από τη διαστολή του χρόνου.
Όσο πλησιάζουμε στην ταχύτητα του φωτός τόσο πιο γρήγορα περνάει ο χρόνος έξω.
Δεν καταλαβαίνετε;
Απενεργοποιήσαμε το πεδίο.
Αυτό που υποτίθεται ότι αποτρέπει, εμείς θα το επιτρέψουμε.
Ωθούμε το σκάφος κοντά στην ταχύτητα του φωτός
και τα υπόλοιπα τα φροντίζει ο Αϊνστάιν.
Χωρίς την παρουσία του πεδίου,
αυτή η ταχύτητα θέτει το Όρβιλ σε κίνδυνο σύγκρoυσης.
Ακόμη κι ένα σωματίδιο διαστρικής σκόνης είναι επικίνδυνο για το κύτος.
Ανακατευθύνουμε όλη τη διαθέσιμη ισχύ στους εκτροπείς, και την υποστήριξη ζωής.
Όλο το ταξίδι θα πάρει δύο λεπτά.
Υπάρχει ένας αστέρας, ο Άλφα Τουκάνας, περίπου 200 έτη φωτός από τη Γη.
Η Τσάρλι βρίσκει μια πορεία που αποφεύγει τα νεφελώματα και τη σκόνη.
Αν ταξιδέψουμε με 99,9999% την ταχύτητα του φωτός,
θα πάμε και θα γυρίσουμε σε μερικά λεπτά.
Αλλά στη Γη θα έχουν περάσει 400 χρόνια.
Απαιτούνται ακριβείς υπολογισμοί για να καθοριστεί η ώρα άφιξης.
Τους υπολογισμούς θα τους κάνεις εσύ. Καλά να περάσεις.
Λοιπόν, τι λέτε;
Κάν' το.
Κατάσταση, σημαιοφόρε;
Η πορεία αποθηκεύτηκε.
Το πηδάλιο βαθμονομήθηκε για σχετικιστική ταχύτητα.
Ετοιμαστείτε.
Γέφυρα προς Λαμάρ. Αναλαμβάνεις.
Ελήφθη, κε κυβερνήτα.
Γκόρντον, ενεργοποίησε κβαντική ώση.
Δυσκολεύομαι να πιστέψω ότι περνούν δεκαετίες εκεί έξω.
Πλησιάζουμε στον Άλφα Τουκάνα.
Τζον;
Όλα εντάξει.
Μείωση ταχύτητας.
Πέρασαν 200 χρόνια, απομένουν άλλα 200.
Πορεία προς Γη.
Γύρισέ μας.
Μάλιστα.
Λαμάρ, αναλαμβάνεις.
Ενεργοποίηση κύριας ώσης.
Λαμάρ προς γέφυρα. Γκόρντον, γύρνα σε έλεγχο υπολογιστή.
Εφάρμοσε τις προεπιλογές του Άιζακ.
Έτοιμος.
Πήγαινέ μας σπίτι, μωρό μου.
Πλησιάζουμε στη Γη.
Μεγέθυνε.
Έτσι μπράβο.
- Τάλα; - Το Αρχηγείο της Ένωσης απάντησε.
Έχουμε άδεια πρόσδεσης.
Δεν ξέρω τι να πω.
Πρέπει να ήταν ό,τι πιο δύσκολο έχετε κάνει στη ζωή σας.
Και λίγα λες.
Δεν μπορώ να το πιστέψω ότι φέρθηκα τόσο εγωιστικά.
Να ρισκάρω τη χρονοσειρά για να απειλήσω εσάς;
Δοκιμάστηκες σε βαθμό που δεν έχει δοκιμαστεί κανένας μας.
Ποιος ξέρει αν θα κάναμε κι εμείς το ίδιο;
Η οικογένεια σε επηρεάζει πολύ.
Κοιτάξτε, ξέρω ότι δεν υπάρχει κάτι που να σας κάνει να νιώσετε καλύτερα,
αλλά να ξέρετε ότι κάνατε το σωστό.
Όσο δύσκολο κι αν ήταν, βάλατε το καθήκον πάνω απ' όλα.
Έχεις δίκιο, δεν νιώθω καλύτερα.
Υπάρχουν δύο παιδιά που δεν θα γεννηθούν ποτέ.
Κι ένα μέλλον που θα γεννηθεί.
Πόσο καιρό έχουμε να το κάνουμε αυτό οι τρεις μας;
Πολύ καιρό.
Σαν τον παλιό καιρό.
Τον παλιό καιρό, θα είχαμε τελειώσει αυτό το μπουκάλι κι άλλα δύο.
Τότε ήμασταν πιο νέοι.
Έχεις δίκιο. Πάμε για τα τρία.
ECV-197 ΟΡΒΙΛ
Υποτιτλισμός: Κώστας Γραμματικός